 Ọ bụ nnọọ oge obi añụrị nobodo Ojoto dị nokpuru ọchịchị Idemili South nke steeti Anambra dịka nwa amadi ahụ na-anọchi anya ọgbọ nta nkwàdo Anambra etiti nụlọ ọgbakọ omebe iwu sineeti ala anyị, bụ Sinetọ Victor Umeh nyere ụmụakwụkwọ karịrị iri anọ ohere agụmakwụkwọ nefu ma nye ụmụnwaanyị iri na atọ ego nkwàdo.  Inye onyinye nkwàdo ahụ bụ nke weere ọnọdụ na mmemme ịbàgide nachụm nta nkwàdo Sinetọ Umeh, bụkwa onye ji aha otu ndọrọ ndọrọ ọchịchị All Progressive Grand Alliance apụtakwa ịnọchite anya ọgbọ nta nkwàdo ahụ na nhọpụta izùgbe ahụ na-abịa nihu nala anyị.Nokwu ya noke mmemme ahụ, Sinetọ Umeh kpọpụtasịrị ọtụtụ ihe dị iche o meputagòrò kemgbe ihe erubegị otu ahọ o jiri bughara oche dịka onye nnọchi anya ọgbọ nta nkwàdo ahụ, nke gụnyere ịdọta ka a rụọ mahadum gọọmenti etiti ọzọ, bụ Federal University of Education, Agụleri na steeti ahụ; inye ọtụtụ ndị mmadụ ohere agụmakwụkwọ nefu; ime ka na a na-etinyezị ndị Igbo nihe dị iche iche a na-eme na òtù dị iche iche a na-egùzobe nala anyị, tinyere ọtụtụ ihe ndị ọzọ dara ụda o mègoro.O mere ka a mara na ya esoghị na ndị gara Abụja ịrahụ ụra, kwuo na ya nọ ebe ahụ ịzọta oke ndị ọgbọ nta nkwàdo ya, ndị Anambra na ndị Igbo nizugbe, ma kpọkuo ndị mmadụ ka ha kwàdo otu ndọrọ-ndọrọ APGA ma tụnyekwara ya na nhọpụta ahụ na-abịa nihu, iji mee ka ọ dịgide, bụ ọrụ ọma ahụ na-aga nihu ugbu a.Nokwu nke ya, onyeisi oche otu ndọrọ-ndọrọ APGA nokpuru ọchịchị Idemili South, bụ maazị Felix Ọbụnadike tòrò ya bụ agụ nwoke maka ọrụ ọma ya, kọwaa na ọnụnọ ya nAbụja ahụ dị ha ahụ mma, ma kpọkuo ndị obodo niile dị nọgbọ nta nkwàdo ahụ ka ha tụnyere ya nakwa otu ndọrọ-ndọrọ APGA na ya bụ nhọpụta ìzùgbe.Nokwu ha notu notu, onyeisi ọchịchị obodo Ojoto bụ maazị Edwin Umeghalụ, nke Akwa-Ukwu, bụ maazị Uchenna Anayọ, na nke Ọbà bụ maazị Mike Nwachukwu bunyere Sinetọ Umeh maka ụzọ dị iche iche o sigoro metụ ndụ ụmụ mmadụ aka ọma, ma kwupùtakwa nkwàdo ha nizùgbe nye ya, dịka naanị ụzọ ha nwere iji kwụghach ya ma sị ya jide ka o ji. 